**Darling West** er et norsk band i folk/pop-sjangeren.

I 2014 ga de ut sitt debutalbum *Winter Passing,* og ble med dette nominert til Spellemannprisen i klassen country. Bandet vant Spellemannprisen 2016 i klassen country for sitt andre album *Vinyl and a Heartache, som ble gitt ut på Vestkyst Records*. I 2018 signerte de med Jansen Records, og slapp albumet *While I Was Asleep,* til stor hyllest fra et samlet pressekorps. For sitt fjerde album, *We'll Never Know Unless We Try*, ble de igjen nominert til Spellemannprisen 2020, deres tredje Spellemann-nominasjon. Darling West har turnert tett helt siden oppstarten, og tilbringer like mye tid på veien i Norge, som de gjør i land som USA, Nederland og Tyskland. 

I 2023 skal de spille på den amerikanske bransjefestivalen South by Southwest i Austin, Texas for tredje gang, og de har besøkt AmericanaFesst i Nashville to ganger tidligere, samt den omreisende folk-festivalen Folk Alliance International to ganger. Av andre festivaler det er verdt å nevne, har de spilt på Eurosonic i Nederland, Four Corners Folk Festival i USA, samt de fleste store festivaler i Norge. 

I mars 2020 startet de opp med sitt eget lille konsept på YouTube, som de kalte Friday Sessions. Her satte de opp et kamera i sin egen stue og spilte akustiske versjoner av egne låter eller coverversjoner av deres favoritter. Ofte bare som duoen, Mari og Tor Egil, men like ofte hadde de med seg en gjest eller to. Dette gjorde de hver fredag gjennom hele pandemien, og da verden åpnet opp igjen var Friday Sessions såpass populært at de tok det videre til scenen. I dag heter konseptet Family Sessions og det er – når dette skrives – 76. utgaver som ligger på YouTube, og fire konserter som har blitt holdt på utestedet Ingensteds i Oslo.

23. desember 2022 spilte de den tradisjonelle julekonserten på NRK1, som blir sendt etter det folkekjære programmet «Kvelden før kvelden». Her hadde de med seg flere gjester, som blant andre Sivert Høyem, Dagny, Odd Nordstoga, Malin Pettersen, Jarle Bernhoft og Kamara.

24. mars 2023 utga bandet *Cosmos,* sitt femte studioalbum, på Jansen Records.

Duoen Darling West består av Mari Kreken ogTor Egil Kreken, men både i studio og live har de nå fast med seg Christer Slaaen og Thomas Gallatin.

Diskografi
----------

Album
* *Winter Passing* (Grand Slam Happy Time Records, 2014)
* *Vinyl and a Heartache* (Vestkyst Records, 2016)
* *While I Was Asleep* (Jansen Records, 2018)
* *We'll Never Know Unless We Try* (Jansen Records, 2020)
* *Interpretations* (EP) (Jansen Records, 2021)
* *Live 2020* (Jansen Records, 2021)
* *Cosmos* (Jansen Records, 2023)

Singler
* *Vinyl and a Heartache* (Vestkyst Records, 2016)
* *Sweetest Tune* (Vestkyst Records, 2016)
* *While I Was Asleep* (Jansen Records, 2017)
* *After My Time* (Jansen Records, 2017)
* Traveller (Jansen Records, 2017)
* Loneliness (Jansen Records, 2018)
* My Hometown (Jansen Records, 2018)
* Can't Help It (Jansen Records, 2019)
* Hey There (Jansen Records, 2019)
* Make It Last (Jansen Records, 2020)
* Pamela (Jansen Records, 2020)
* It Ain't Me Babe (God Bless My Therapist Records, 2020)
* Good Luck Charmer (Jansen Records, 2020)
* Don't Start Now (Jansen Records, 2020)
* Bright New World (w/Small Glories) (Jansen Records, 2021)
* Better Than Gold (Live) (Jansen Records, 2021)
* Wild Dreams (Jansen Records, 2022)
* Oh Love (Jansen Records, 2022)
* Old Man (Jansen Records, 2022)
* Still Here (Jansen Records, 2023)
* Light Ahead (Jansen Records, 2023)
* Cosmos (Jansen Records, 2023)

Referanser
----------

1. ↑  Anmeldelse i Dagbladet 26. august 2016
2. ↑  «Cezinando er nominert i fire kategoriar under Spellemannprisen 2020». *nrk.no*. 12. februar 2021. Besøkt 9. april 2021.
3. ↑  Tidal
4. ↑  «We'll Never Know Unless We Try (CD)». *www.platekompaniet.no*. Besøkt 29. mai 2020.

Eksterne lenker
---------------

* (en) Offisielt nettsted Rediger på Wikidata

* (en) Darling West – kategori av bilder, video eller lyd på Commons Rediger på Wikidata
* (en) Darling West på MusicBrainz Rediger på Wikidata

* (en) Darling West på SoundCloud Rediger på Wikidata
* (no) Øyvind Rønning: *Norske Darling West spiller fletta av Nashville*, Dagbladet 26. august 2016
* (no) *Mer akustisk vellyd fra Darling West*, omtale og video på Erik Valebrokks blogg "Mitt liv som Erik"

|  |  |
| --- | --- |
| Oppslagsverk/autoritetsdata | ISNI **·** MusicBrainz
 |